作者:韓愈
標題:和李相公攝事南郊，覽物興懷，呈一二知舊
內容:燦燦辰角曙，亭亭寒露朝。川原共澄映，雲日還浮飄。上宰嚴祀事，清途振華鑣。圓丘峻且坦，前對南山標。村樹黃複綠，中田稼何饒。顧瞻想巖穀，興歎倦塵囂。惟彼顛瞑者，去公豈不遼。為仁朝自治，用靜兵以銷。勿憚吐捉勤，可歌風雨調。聖賢相遇少，功德今宣昭。